Publication: Magyar Közlöny
Issue: MK-2009-188 (Year: 2009, Number: 188)
Era: 2004-2010
Section: A büntetõeljárásról szóló törvény 2006. évi módosítása (2006. évi LI. törvény) tette lehetõvé az elterelés
Paragraph Index: 1089

4. számú melléklet A korábbi Nemzeti Stratégia értékelése Az Országgyûlés által 2000 decemberében elfogadott „Nemzeti Stratégia a kábítószer-probléma visszaszorítására” címû stratégiai program(a továbbiakban:Stratégia) külsõértékeléséta kábítószerügyikoordinációértfelelõsszaktárca rendelte el 2009-ben. A Nemzeti Drogmegelõzési Intézet megbízásából az EgészségMonitor Kutató és Tanácsadó Nonprofit Közhasznú Kft. kutatást végzett a stratégiai program megvalósulásának értékelése céljából. Az értékelés elsõdleges célja volt a hazai drogszcénában megfigyelhetõ változások tudományos vizsgálata alapján megállapítani, hogy a Stratégia megvalósulását elemezve, milyen tapasztalatok vonhatók le. A kutatás az alábbi kérdésekre kereste a választ: – A hazai drogszcénában megfigyelhetõ változások összhangban vannak-e a Stratégia célkitûzéseivel? – A Stratégiához köthetõ tevékenységek összefüggnek-e a változásokkal? – A tapasztalatokés a ma elérhetõ szakmai ismeretek alapján,mennyire feleltek meg a Stratégia céljai és az azokhoz rendelt erõforrások és a kapcsolódó tevékenységek? Az értékelés kétféle módszertani megközelítést alkalmazott: egyrészt leíró jellegû volt, azaz a megfigyelések alapján információt állított elõ, másrészt feltáró jellegû volt, mert az információk elemzése alapján új ismereteket, tudást hozott létre.11 Az értékelés módszertana az értékelésben résztvevõk köre alapján is kettõs volt: egyrészt a Stratégia elkészítésétõl és végrehajtásától független személyek, másrészt az azokban résztvevõk értékelték a Stratégia megvalósulását.12 Az értékelés során négy különbözõ módszer alkalmazására került sor: – Dokumentumelemzés; – Mélyinterjúk döntéshozókkal és szakemberekkel; – Az értékelés elsõ eredményeinek fókuszcsoportos megbeszélése; – Problémafa-elemzések. A négy értékelési eljárással nyert tapasztalatok rövid összefoglalása A stratégiai dokumentum táblázatosan megadott, 90 azonosított hosszú távú célkitûzéséhez kapcsolható tevékenységek dokumentumok alapján történõ elemzése azt mutatta, hogy összesen 123 olyan tevékenységet sikerült azonosítani, melyek egyértelmûen összekapcsolhatók voltak a Stratégia céljaival. A tevékenységek közül 17 több célhoz is kapcsolódott. A célkitûzések közül 14-hez nem sikerült egyetlen tevékenységet sem hozzárendelni, közöttük 5 cél esetében feltehetõen a túlzottan általános megfogalmazás miatt. Az azonosított tevékenységek közül 8 ellentétes volt a célkitûzésekkel, és ezek mindegyike a Kezelés, ellátás területén megvalósult tevékenység volt. A Stratégia négy pillérében, mindhárom idõtávot figyelembe véve összesen 153, a stratégiai dokumentum szövegében azonosított célkitûzés (függetlenül annak idõtávjától) megvalósulására történt dokumentumelemzés. Az azonosított 153 célkitûzés teljesülése igen egyenlõtlenül oszlott meg mind a pillérek, mind az idõtáv szerint. A legkevesebb célt tartalmazó pillér az Érzékeny közösség (26) volt, a legtöbb célkitûzés pedig a Kezelés, ellátás (55) pillérben volt azonosítható. Az idõtáv szempontjából összesítve rövid távon 24, középtávon 54, hosszú távon 75 megvalósítandó cél szerepelt a Stratégiában. A Stratégia egészére – azaz mind a négy pillérre és mindhárom idõtávra együtt vonatkoztatva – a célkitûzések 30%-a egészen, 30%-a részben teljesült, míg a nem teljesültek aránya meghaladja a 40%-ot. A Közösségek pillér ettõl némileg eltérõ megoszlást mutat: az egészen teljesültek aránya megközelíti a 40%-ot, míg a célok közül minden harmadik egyáltalán nem teljesült. A Prevenció esetében található a legtöbb teljesült és a legkevesebb nem teljesült cél egyaránt: 43% és 16%. A Kezelés, ellátás céljai közül mindössze 22% teljesült egészében, és 64%-uk pedig egyáltalán nem. Ehhez hasonlóan „teljesített” a Kínálatcsökkentés pillér: 18% és 54%-kal. Elmondható tehát, hogy figyelmenkívülhagyvaacélokidõtávját,aKezelés,ellátásésaKínálatcsökkentéspillércélkitûzéseiteljesülteklegkevésbé és a Prevenció céljai a leginkább. Amennyiben kizárólag a hosszú távú célokat vizsgáljuk, megállapítható, hogy azok jelentõs mértékben nem teljesültek egyik pillérben sem (49%, 33%, 75%, 67%), a pilléreket összevonva kevesebb mint a célkitûzések fele teljesült legalább részben vagy egészben. 11 Lásd ehhez: E Stern. Editor’s Introduction. In: Evaluation research methods, edited by E Stern, London:Sage Publication, 2005, p. XXI–XLIII. 12 V.ö. M Scriven. The logic of evaluation and evaluation practice. In: Evaluation research methods, edited by E Stern, London:Sage Publication, 2005, p. 3–29. A fentiekbõl látható, hogy a korábbi félidõs értékelés során is megállapított ambiciózus céltételezések ellenére a Stratégia valamennyi területén történt kisebb vagy nagyobb mértékû pozitív elmozdulás. A félig üres vagy félig teli pohárproblematikájántúlhaladvaahitelesértékelésitapasztalatokazújDrogstratégiamegalapozottságátsegítikelõ. Az új Drogstratégia kialakítása során a fenti értékelési tapasztalatok beépítése a messze menõkig megtörtént. Éppen ezért az új Drogstratégia átlátható, a kitûzött idõtávra realizálható céltételezéseket fogalmaz meg, ahol a teljesülés pontosabbmérhetõsége érdekében minden egyes területre vonatkozóanindikátorrendszer kidolgozásatörtént meg. Ezen indikátorokhoz konkrét célértékek meghatározása is megtörténik majd az ütemezett akciótervekben, ahogy ez a hatályos drogstratégia utolsó idõszakára már gyakorlattá vált. A 2000-ben elfogadott nemzeti drogstratégiát a mélyinterjúk és azok tapasztalatainak fókuszcsoportos megbeszélése során szinte mindenki nagyon jelentõs lépésnek tekintette, mert a Stratégia segítségével jelentõs fejlõdést sikerült elérni a megfogalmazott célkitûzésekkel összefüggésben. Elsõként említendõ a kábítószer-probléma kezelését koordináló intézményrendszer kiépülése, az országostól (KKB) a települési szintig (KEF). A kapcsolódó kutatás és monitorozás intézményi háttere (NDI, OAI, Drogfókuszpont) ugyancsak jelentõsen hozzájárult a célkitûzések megvalósulásához. A Stratégia megvalósulásának záloga volt a más társadalmi célokra fordítható összegeket meghaladó mértékû költségvetés, valamint a Stratégia idõszakában megindított képzési programok eredményeképpen létrejövõ szakemberbázis. A bõvülõ erõforrások lehetõvé tették, hogy a prevenciós tevékenység kiszélesedése mellett kiépüljön a kezelési, ellátási szolgáltatások közel teljes vertikuma. Ezek mûködési feltételeit néhány igen fontos új jogszabály biztosította. Végül pedig – talán mindezek eredményeképpen – kedvezõ irányba változott a társadalmi elfogadottság, és a drogprobléma megítélésének legkülönbözõbb irányzatai „láthatóvá váltak” a magyar társadalomban. Egybehangzó vélemények szerint a Stratégia hatékonyságát a forrásszûke mellett korlátozta az ágazati szereplõk szükségesnél kisebb mértékû együttmûködési készsége. Változásokat e területen leginkább a koordináció szabályozásától, továbbfejlesztésétõl, illetve a döntéshozókat jobban elérõ, hatásosabb kommunikációtól lehet várni, vélik a legtöbben. Az új Drogstratégia ezért is fektet nagyobb hangsúlyt az elmúlt években kialakult koordinációs mechanizmusok és koordinációs intézményrendszer további fejlesztésére. Egyetértés mutatkozott a tekintetben is, hogy a kábítószer-probléma társadalmi megítélése – a kedvezõ változások ellenére – messze elmarad a kívánatostól: fontosságát általában nem ismerik fel. A probléma okainak és a megoldási lehetõségek számbavételekor legtöbbször figyelmen kívül hagyják azt, hogy a kábítószer-fogyasztásnak és más káros egészségmagatartásnak közösek a gyökerei. A szemléletformálás szükségességét a megkérdezettek egybehangzóan hangsúlyozták, felhívták a figyelmet a média viselkedésének kedvezõ irányú változtatására. Az értékelésbe bevont szakpolitikusok, szakemberek a megelõzést egyöntetûen erõsen javítandónak ítélik mind acélcsoportokésa színtereklefedettsége, mind pedig eredményességevonatkozásában.Az okokközöttlegtöbbenaz akkreditáció hiányát és az erre a célra fordítható források elégtelenségét említették. A szakszerûség növelésének szükségességén kívül nem volt egyetértés a tennivalók tekintetében. Felvetõdött, hogy a megelõzésre, illetve az egészségfejlesztésre fordítható erõforrások növelhetõk lennének, ha sikerülne egy erre a tevékenységre vonatkozó jogszabályt elfogadtatni. Az új Drogstratégia a színtér és célcsoport szempontok hatékonyabb összekapcsolása mentén fogalmazza meg a prevenció célkitûzéseit, az akkreditáció bevezetésére szintén célkitûzést fogalmaz meg. A fogyasztók kezelésének és ellátásának megítélésében közös véleményként az ártalomcsökkentés megjelenésének pozitív értékelése és a szakemberhiány problematikus volta emelhetõ ki, a terület megítélése egyébként – mint a fentieken túl szinte minden más kérdésben – ellentmondásos volt. Az értékelés talán egyik legfontosabb tapasztalata volt a Stratégiával és annak megvalósulásával kapcsolatban megfogalmazott, esetenként szélsõségesen eltérõ vélemények megjelenése. A problémák és lehetséges megoldások igen eltérõ megítélését a tények részleges ismerete, a megkérdezetteknek a Stratégia megvalósításában betöltött különbözõ szerepe, a magyar társadalomban megfigyelhetõ sokféle, egymásnak gyakran ellentmondó nézetek tükrözõdése magyarázhatja. Az új Drogstratégia készítõi számára emiatt kiemelten fontos feladatot jelent a minél szélesebb szakmai konszenzus kialakítása és a társadalmi támogatottság elnyerése. A stratégiakészítés valamennyi szakaszában széles körben egyeztetésre került sor az érintett civil, szakmai szervezetekkel. A szélesebb nyilvánosság számára megkezdte mûködését a www.drogstrategia.hu honlap, ahol az állampolgárok a készülõ koncepcióval, az értékelés tapasztalataival is megismerkedhettek. Egyetértés volt tapasztalható még az új Drogstratégiára vonatkozó néhány további javaslatban is. Különös figyelmet kell szentelni a végrehajtás monitorozása valamennyi területre történõ kiterjesztésének, ezzel biztosítható csupán a szûkös erõforrások hatékony felhasználása. Az új Drogstratégiával szemben egyöntetû igényként merült fel, hogy a jövõbeli tevékenységek valamennyi veszélyeztetett célcsoport helyzetén javítsanak, valamint hogy a megközelítés komplex, azaz az egészségfejlesztés keretében szélesen értelmezett legyen. Általános vélekedés továbbá, hogy az új Drogstratégiának a célok hierarchikus rendszerén túl az azok elérését szavatoló tevékenységek priorizált rendszerét is tartalmaznia kell. Végül pedig hogy a megvalósítás sikerességéhez nélkülözhetetlenek a kapcsolódó, a beavatkozások ugyancsak priorizált rendszerére épülõ rövid távú cselekvési programok a hozzájuk rendelt szükséges forrásokkal. Mindezen az értékelés során megfogalmazott elvárásoknak az új Drogstratégia eleget kíván tenni. Szakmai újítása a Drogstratégiának az a háromdimenziós szerkezeti megoldás, amely az összetett célrendszer mentén kialakított beavatkozások priorizálására is lehetõséget teremt. A kutatás során alkalmazott valamennyi eljárás eredményét áttekintve, összességében megállapítható, hogy a 2000-ben elfogadott Stratégia eredményeképpen egy igen extenzív fejlõdés volt megfigyelhetõ a kábítószer-probléma területén. E probléma megoldására kipróbált legjobb nemzetközi gyakorlat szinte valamennyi eleme megjelent Magyarországon, és a Stratégia jóvoltából megindult azoknak rendszerszerû alkalmazása. Az új Drogstratégia feladata lehet a rendszer intenzív fejlesztése: a szolgáltatások minõségének javítása és földrajzi kiterjesztése, valamint valamennyi célcsoport szükséges mértékû elérésének biztosítása. Nemzeti Stratégia a kábítószer-probléma kezelésére 2010–2018

Source: https://magyarkozlony.hu/hivatalos-lapok/58be964204b2b444b94293a62864329d9e07bf41/dokumentumok/ba1cea02810d82f100d48bb3d898942bf589f978/letoltes